./data/phi0474/phi014/phi0474.phi014.perseus-lat2.xml
Marci Catonis, proavi tui; quo ille,				cum esset, ut ego mihi statuo,				talis qualem te esse video, numquam cum Scipione esset profectus, si cum				mulierculis bellandum arbitraretur  neque vero cum P Publio Africano senatus egisset ut legatus fratri proficisceretur, cum ipse				paulo ante Hannibale ex Italia expulso, ex Africa eiecto, Carthagine oppressa				maximis periculis rem publicam liberasset, nisi illud grave bellum et vehemens				putaretur  atqui si diligenter quid Mithridates potuerit et quid				effecerit et qui vir fuerit consideraris, omnibus quibuscum populus Romanus bellum gessit				hunc regem nimirum antepones 					quemL Lucius Sulla maximo et fortissimo exercitu, pugnax et acer					et non rudis imperator, ut aliud nihil				dicam, cum bello invectum totam in Asiam cum pace dimisit;				quem L Lucius Murena, pater huiusce, vehementissime				vigilantissimeque vexatum repressum magna ex parte, non oppressum reliquit;					qui rex sibi aliquot annis sumptis ad confirmandas rationes et				copias belli tantum spe conatuque valuit ut se Oceanum cum Ponto,				Sertori copias cum suis coniuncturum putaret